**Referat**

**Grupperådsmøde Rødovrespejderne 8. marts 2021**

**1. Formand og gruppeleder byder velkommen**

Formanden Sanne Dan Jensen og gruppeleder Anne Pipper bød velkommen. GRM er varslet rettidigt.

**2. Quiz**

Der blev gået til den i Morbjørns Kahoot-quiz. Vinderne blev: 1: Ildbjørn. 2: Grizzlybjørn. 3: Grinebjørn. Tillykke!! Præmier sponsoreret af Spejdergear: Kompas, bålkogebog, kikkert. Tak til Gunver for sjov quiz 😊

**3. Valg af dirigent og referent**

Gunver blev valgt som dirigent og Niels som referent.

**4. Beretning fra ledergruppe og bestyrelsen om gruppens arbejde generelt samt beretning fra de forskellige enheder (se årsrapport)**

Anne gennemgik årsrapporten, som er vedlagt som bilag.

Der er svagt stigende antal spejdere og ledere. Aktiviteter og lejre er forløbet godt trods Corona. Vi har fået stor donation fra Nordea-fonden til et aktivitetshus.

Sanne: Pt. fokus på hvordan vi kan tjene nogle ekstra penge som kan dække det tabte som følge af manglende salg af lodsedler.

**5. Fremlæggelse af regnskab for det foregående år til godkendelse**

Gunver gennemgik regnskabet for 2020 (vedlagt som bilag). Gruppens driftregnskab viser et underskud på 18.000 kr., hvilket må tilskrives dels ekstra udgifter til ture og materiel samt manglende indtægter fra lodsedler.

Der er generelt ønske om, at turene ikke bliver dyrere end de er pt. Årets sommerlejr bliver dog ca. 200 kr. dyrere pga. manglende indtægt fra lodsedler i 2020. Hvis en familie er økonomisk trængt, så tøv ikke med at komme og spørge lederen om vi kan finde en ordning.

Mads, Sanne mfl. undersøger muligheder for sponsorater og indsamlinger via godgørende aktiviteter. Planerne konkretiseres i løbet af foråret. Der er desuden mulighed for salg af lodsedler online.

Regnskabet blev godkendt enstemmigt.

**6. Behandling af indkomne forslag**

Der var ikke indkommet nogen forslag, så punktet udgik.

**7. Væsentlige beslutninger om gruppens fremtid, herunder fremlæggelse af gruppens udviklingsplan**

Anne gennemgik kort gruppens let reviderede udviklingsplan for 2021-2023, som ligger tilgængelig på hjemmesiden (www.rødovrespejderne.dk).

Vi får brug for en del forældrehjælp i 2021 til etablering af aktivitetshus, ny bålplads og raftegård. Det er nogle sjove opgaver, hvor vi skaber noget sammen 😊

Udviklingsplanen blev godkendt enstemmigt.

**8. Vedtagelse af budget for indeværende år, herunder fastlæggelse af kontingent.**

Budget for 2021 blev gennemgået og godkendt.

Gruppestyrelsen havde foreslået en kontingentforhøjelse til 400 kr. pr. halvår for familiespejdere, da denne gren ellers vil give underskud. Øvrige kontingenter er uændrede. Kontingentforhøjelsen blev vedtaget og gælder fra 2. halvår 2021.

**8. Valg til bestyrelsen**

Bestyrelsen består af 9 medlemmer – gruppeleder, kasserer, 2 forældre, 2 ledere og 2 unge-repræsentanter:

* Formand – Sanne Dan Jensen (genvalgt)
* Kasserer – Gunver Sommer
* Forældrerepræsentant – Katrine Swartz (genvalgt)
* Forældrerepræsentant – Lasse Bruun Jonassen (genvalgt)
* Gruppeleder – Anne Lauritsen Pipper
* Lederrepræsentant – Mette Grønborg (genvalgt)
* Lederrepræsentant – Line Hansen (genvalgt)
* Unge-repræsentant – Lucas Vulipus
* Unge-repræsentant – Rasmus Sandorff

**10. Valg af suppleanter**

Forældresuppleant: Ida Høgstedt Danquah

Ledersuppleant: Ragnvald Teig

**11. Valg til korpsrådet og divisionsrådet**

Rasmus Sandorff og Mette Grønborg er valgt til korpsrådet.

Line Hansen, Anne Lauritsen Pipper, Bo Rasmussen, Rasmus Sandorff, Lucas Vulpius er valgt til divisionsrådet.

**12. Valg af revisor og revisorsuppleant**

Jakob Swartz blev valgt som revisor.

Der blev ikke valgt en revisorsuppleant.

**13. Eventuelt**

Mette Grønborg fortalte at årets sommerlejr foregår i uge 27 (4. -10. juli). Mikro, mini og junior skal til Toggerbo Spejdercenter i Mols Bjerge. Troppen skal på lejr ved Silkeborg. Det bliver en alletiders tur for alle, hvor vi får prøvet en masse ting af og får (endnu) en oplevelse for livet. Invitation kommer snarest.

Rødovre d. 8. marts 2021

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Sanne Dan Jensen Niels Døssing Overheu

Formand Referent